
‘Vital Araban zehar' programak Arabako zortzi herritan egingo diren bederatzi emanaldiren eskutik ekingo dio irailari 

• Okondon, Aldan, Langraiz Okan, Gorrebuston, Zanbranan, Larrazubin, Kripanen eta Egiletan, emanaldi bi hartuko ditu azken horrek, musika ikuskizunak, antzerkia, magia eta abesbatzak izango dira larunbatean eta igandean       

Vitoria-Gasteiz, 2026ko irailak 4.- Lurraldeko udalerriek eta Trebiñuk udan kultura ekimenak izan ditzaten Vital Fundazioak duen ‘Vital Araban zehar’ ekimenak programazio erakargarria dakar iraileko lehenengo asteburura, eta bederatzi emanaldi eskainiko ditu Arabako zortzi herritan. Okondon, Aldan, Langraiz Okan, Gorrebuston, Zanbranan, Larrazubin, Kripanen eta Egiletan, emanaldi bi hartuko ditu azken horrek, musika ikuskizunak, antzerkia, magia eta abesbatzak izango dira larunbatean eta igandean. 

Bihar, larunbata, Aldako plazan, 17:30ean, Secretos de un viajero mágico ikuskizuna izango da. Dramagia konpainiaren lan horrek David Blanco magoa du protagonista eta magia antzeztua, suspensea eta umorea uztartzen ditu. Ordu erdi geroago (18:00etan), Okondon Iñigo Salinero komiko gasteiztarra arituko da, igerilekuetan. Allí abajo eta Vaya Semanita telebista saio arrakastatsuetan egindako lanagatik da ezaguna komiko hori eta baliatzen duen umore absurduagatik eta inprobisatzeko duen gaitasun harrigarriagatik nabarmentzen da bere ikuskizuna. Langraiz Okako plazan, malabareak abentura, umore eta irudimen istorio bat kontatzeko bide bihurtuko dituen bidaia eszenikoa proposatuko du Nai malabaristak. Txinatik, Indiatik, Afrikatik eta beste hainbat lekutatik datozen sorpresaz betetako kutxa dakar Unai Sáenz artista gasteiztarrak, nork bere bidea aurkitzearen eta ametsak betetzearen garrantziari buruzko hausnarketa planteatzeko.

Gorrebuston, Ruta 21 taldeak kontzertua emango du, 19:30ean, Elizako plazan. Bere cover-ek 80ko eta 90eko hamarkadetako arrakasta ikonikoak omentzen dituzte, eta garai horretako nostalgia eramaten dute kontzertu bakoitzera. Bitartean, Zanbranan, kirolguneko kanpoko plazan, Rockusticos taldea arituko da, eta 90eko hamarkadako rock espainiarraren klasiko handienetako batzuk formatu akustikoan entzuteko aukera izango da. Egunari amaiera emateko Radio Vinilo taldeak musikaz beteko du Egiletako gauerdia. Herriko plazan, 80ko eta 90eko hamarkadako pop eta rock arrakastatsuen bertsioak dantzatuko dira. 

Igande goizean, Samaniego Abesbatzak kontzertua emango du, 13:00etan, Larrazubiko elizan. Arratsaldean, Egiletak jai-asteburuari eutsiko dio, Partyman izen artistikoaz ezaguna den Richard Eros Sanz Camarero gasteiztarraren eskutik. 18:30ean, plazan, umeei eta familiei bereziki zuzendutako ikuskizuna eskainiko du, umorea, musika, dantza eta animazioa uztartuz.

Asteburua ixteko ekitaldia Seis en Manila taldeari dagokio, eta Kripaneko plazan, 20:30ean, pop eta rock nazional eta internazionalaren abesti ezagunenetako batzuk disfrutatzeko aukera izango da.

‘Vital Araban zehar’ ekimenaren XXII. edizioak 103 kultura jarduera eramango ditu aurten Arabako sei kuadrillatako 49 udalerritako 68 herritara (Vitoria-Gasteiz izan ezik) eta Trebiñuko beste hirutara. Horiek guztiek musika taldeen 55 kontzertu, 38 antzerki-emanaldi, 5 abesbatza-errezitaldi eta 5 dantza-erakustaldi disfrutatzeko aukera izango dute, bertako artisten eskutik.

